9.11.2022
MT
Il-Ġurnal Uffiċjali tal-Unjoni Ewropea
C 426/9
(31) F’ċirkostanzi speċifiċi (37), l-Istati Membri jistgħu jikkunsidraw li impriżi affettwati serjament mill-kriżi attwali jeħtieġu appoġġ għas-solvenza li ma jistax jiġi pprovdut b’mod suffiċjenti permezz ta’ sorsi privati biss.
Jekk, mingħajr tali appoġġ għas-solvenza, l-impriżi jispiċċaw iwaqqfu jew inaqqsu l-operazzjonijiet bir-riskju li jiġu mhedda s-swieq talenerġija jew swieq oħra li huma ta’ importanza sistemika għall-ekonomija (jew għas-sigurtà u r-reżiljenza tas-suq intern), tali appoġġ għas-solvenza jista’ jitqies kompatibbli abbażi tal-Artikolu 107(3)(b) tat-TFUE.
(32) Il-Kummissjoni tqis il-prinċipji ġenerali li ġejjin bħala partikolarment rilevanti fil-valutazzjoni każ b’każ meħtieġa: a. l-għajnuna trid tkun meħtieġa, xierqa u proporzjonata (38) biex jiġi evitat ħruġ f’daqqa mis-suq ta’ impriżi bħal dawn u fi kwalunkwe każ ma tridtx taqbeż il-minimu meħtieġ biex tiġi żgurata l-vijabbiltà tagħhom; b. kumpanija li tappartjeni jew li tkun qed tiġi akkwistata minn grupp kummerċjali akbar ma hijiex eliġibbli għallgħajnuna, ħlief fejn jista’ jintwera li d-diffikultajiet tal-kumpanija mhumiex ir-riżultat ta’ allokazzjoni arbitrarja talisejjeż fi ħdan il-grupp, u li d-diffikultajiet huma serji wisq biex jiġu indirizzati mill-grupp innifsu.
F’każijiet bħal dawn, tipikament tkun meħtieġa kontribuzzjoni sostanzjali mill-grupp għall-ispejjeż tal-miżura ta’ solvenza; c. l-għajnuna mill-Istat trid tingħata fuq termini li jagħtu lill-Istat remunerazzjoni raġonevoli bħal sehem xieraq ta’ qligħ futur fil-valur tal-benefiċjarju, fid-dawl tal-ammont ta’ ekwità tal-Istat injettat meta mqabbel mal-ekwità li jifdal tal-kumpanija wara li t-telf, inkluż it-telf prevedibbli mingħajr il-miżura ta’ għajnuna, ikun ġie kkunsidrat; d. meta l-għajnuna tieħu l-forma ta’ dejn subordinat jew strumenti kapitali ibridi oħra, ir-remunerazzjoni kumplessiva ta’ tali strumenti trid tqis b’mod adegwat il-karatteristiċi tal-istrument magħżul, inkluż il-livell ta’ subordinazzjoni tiegħu u l-modalitajiet kollha ta’ pagament; e. se jkunu meħtieġa miżuri xierqa ta’ kompetizzjoni konformi mal-prinċipji stabbiliti fil-Linji Gwida tal-2014 dwar is-Salvataġġ u r-Ristrutturar (39).
Abbażi tal-ispeċifiċitajiet ta’ kull każ potenzjali u x-xenarju kompetittiv rilevanti, jistgħu jkunu meħtieġa wkoll ċessjonijiet ta’ assi bħala miżura kumpensatorja.
Barra minn hekk, se jkunu meħtieġa miżuri ta’ mġiba, inklużi impenji li jiżguraw projbizzjoni effettiva fuq pagamenti ta’ bonus jew pagamenti varjabbli oħra, pagamenti ta’ dividendi, u akkwiżizzjonijiet; f.
għal kull benefiċjarju, l-Istati Membri jridu jwettqu valutazzjoni tal-vijabbiltà fit-tul u, fejn jitqies xieraq millKummissjoni, jinnotifikaw lill-Kummissjoni għall-approvazzjoni ta’ pjan ta’ ristrutturar skont il-Linji Gwida dwar is-Salvataġġ u r-Ristrutturar f’perjodu ta’ żmien speċifikat.
(33) L-Istati Membri huma mistiedna jikkunsidraw, b’mod mhux diskriminatorju, l-istabbiliment ta’ rekwiżiti relatati malprotezzjoni ambjentali jew mas-sigurtà tal-provvista għall-għoti ta’ għajnuna skont it-taqsima 2.4 ta’ din il-Komunikazzjoni.
Dan jista’, pereżempju, jieħu l-forom li ġejjin (40): a.
Il-ħtieġa li l-benefiċjarju jissodisfa ċertu sehem tal-ħtiġijiet tal-konsum tal-enerġija minn enerġiji rinnovabbli, pereż. permezz ta’ ftehimiet ta’ xiri ta’ enerġija rinnovabbli jew investimenti diretti fil-ġenerazzjoni tal-enerġija rinnovabbli; b.
Il-ħtieġa ta’ investimenti fl-effiċjenza enerġetika, it-tnaqqis tal-konsum tal-enerġija meta mqabbel mal-output ekonomiku eż. permezz ta’ konsum imnaqqas għall-proċessi tal-produzzjoni, it-tisħin jew it-trasport, b’mod partikolari permezz ta’ miżuri li jimplimentaw rakkomandazzjonijiet mill-verifiki tal-enerġija mwettqa skont l-Artikolu 8(2) jew (4) u l-Anness VI tad-Direttiva 2012/27/UE; (37) L-intervent jeħtieġ li jkun limitat għal sitwazzjonijiet fejn ikun fl-interess komuni li jsir intervent.
(38) Fil-prinċipju, l-għajnuna tkun proporzjonata jekk ma tmurx lil hinn mir-restawr tal-istruttura kapitali tal-benefiċjarju għal dik ta’ qabel il-kriżi kkawżata mill-aggressjoni kontra l-Ukrajna mir-Russja.
Fil-valutazzjoni tal-proporzjonalità tal-għajnuna, se titqies l-għajnuna mill-Istat riċevuta jew ippjanata fil-kuntest tal-kriżi attwali, u b’mod partikolari l-għajnuna pprovduta skont din il-Komunikazzjoni.
(39) Komunikazzjoni tal-Kummissjoni — Il-linji gwida dwar l-għajnuna mill-Istat għas-salvataġġ u r-ristrutturar ta’ impriżi mhux finanzjarji f’diffikultà (ĠU C 249, 31.7.2014, p. 1).
(40) L-Istati Membri huma mistiedna jagħmlu użu mill-possibbiltajiet għall-għoti ta’ għajnuna approvati skont il-Linji Gwida dwar l-għajnuna mill-Istat għall-klima, il-protezzjoni ambjentali u l-enerġija (CEEAG 2022), b’mod partikolari fir-rigward tal-enerġiji rinnovabbli, l-effiċjenza enerġetika jew miżuri oħra ta’ dekarbonizzazzjoni.